smcproject/ml-wiki-sentences huggingface dataset:
മറ്റ് കൊറോണ വൈറസുകൾക്കായി പ്രസിദ്ധീകരിച്ച ശുപാർശകൾക്ക് സമാനമാണ് ഈ ശുപാർശകൾ: വീട്ടിൽത്തന്നെ താമസിക്കുക.
യാത്രകളും പൊതു പ്രവർത്തനങ്ങളും ഒഴിവാക്കുക പൊതു പരിപാടികൾ മാറ്റിവെക്കുക സോപ്പും വെള്ളവും ഉപയോഗിച്ച് കൈകഴുകുക.
കഴുകാത്ത കൈകളാൽ കണ്ണുകളിലോ മൂക്കിലോ വായയിലോ തൊടരുത്.
നല്ല ശ്വസന ശുചിത്വം പാലിക്കുക.
ആരോഗ്യമുള്ള പൊതുജനങ്ങൾ മുഖംമൂടി ഉപയോഗിക്കുന്നത് (ചൈനയ്ക്ക് പുറത്ത്) ശുപാർശ ചെയ്യുന്നില്ല.
വൈറസ് നാശിനികൾ
അൾട്രാവയലറ്റ് വികിരണങ്ങൾക്കും 75 ശതമാനം വരെയുള്ള ഈഥർ, എഥനോൾ, ക്ലോറിൻ അടങ്ങിയ അണുനാശിനികൾ, പെറോക്സിഅസറ്റിക് അമ്ലം, ക്ലോറോഫോം എന്നിവയ്ക്ക് വൈറസിനെ നശിപ്പിക്കാനാകും.
ഈ രോഗത്തിന് പ്രത്യേക ആൻറിവൈറൽ മരുന്നുകളൊന്നും അംഗീകരിച്ചിട്ടില്ല.
പിന്തുണാ ശ്രദ്ധയോടെയാണ് രോഗലക്ഷണങ്ങൾ കൈകാര്യം ചെയ്യുന്നത്.
ലോകാരോഗ്യസംഘടനയും ചൈനീസ് ദേശീയ ആരോഗ്യ കമ്മീഷനും ഗുരുതരമായ അക്യൂട്ട് റെസ്പിറേറ്ററി അണുബാധയുള്ള രോഗികൾക്ക് വിശദമായ ചികിത്സാ ശുപാർശകൾ പ്രസിദ്ധീകരിച്ചിട്ടുണ്ട്.
സാധ്യമായ ചികിത്സകളുടെ ഫലപ്രാപ്തിയും സുരക്ഷയും പരിശോധിക്കുന്നതിനായി ക്രമരഹിതമായി നിയന്ത്രിത പരീക്ഷണങ്ങളിൽ പങ്കെടുക്കാൻ ലോകാരോഗ്യ സംഘടന ശുപാർശ ചെയ്തു.
വാക്സിൻ ഗവേഷണങ്ങൾ
ലോകത്തിലെ ആദ്യ കോവിഡ് വാക്സിൻ റഷ്യ 2020 ആഗസ്ത് 11 ന് പുറത്തിറക്കി.
കൊറോണ വൈറസിന്റെ വ്യാപനം,നാൾവഴി 2019 ഡിസംബർ 10 ചൈനയിലെ വുഹാനിൽ ഹ്വാനൻ സമുദ്രോത്പന്ന മാർക്കറ്റിലെ വ്യാപാരിയായ വേയ് ഗുക്സ്യൻ രോഗബാധിതനാകുന്നു.
അദ്ദേഹം അടുത്തുള്ള ആരോഗ്യകേന്ദ്രത്തിൽ ചികിത്സ തേടി.
അടുത്ത മൂന്നാഴ്ചകൊണ്ട് ഹ്വാനനിലെ കച്ചവടക്കാരിൽ പലർക്കും അസുഖം വന്നു.
ഡിസംബർ അവസാനത്തോടെ രോഗം ബാധിച്ചവർക്കെല്ലാം സമ്പർക്കവിലക്ക് ഏർപ്പെടുത്തേണ്ടിവന്നു.
ഡിസംബർ 29 വുഹാൻ സിറ്റിയിൽ ആളുകൾക്ക് ന്യുമോണിയയ്ക്ക് സമാനമായ രോഗം പിടിപെടുന്നത് ചൈനീസ് അധികൃതരുടെ ശ്രദ്ധയിൽ.
ഇക്കാര്യം അവർ ലോകാരോഗ്യ സംഘടനയെ അറിയിച്ചു.
2020 ജനുവരി 1 ഹ്വാനൻ സമുദ്രോത്പന്ന മാർക്കറ്റ് പൂർണമായും അടച്ചു.
ജനുവരി 7 കൊറോണ കുടുംബത്തിൽപ്പെട്ട പുതിയ വൈറസിനെ കണ്ടെത്തിയതായി ചൈനയുടെ പ്രഖ്യാപനം.
ശ്വാസതടസവും പനിയും രോഗലക്ഷണങ്ങൾ.
വൈറസിന് 2019 നോവൽ കൊറോണ എന്ന് പേരുനൽകി.
ജനുവരി 9 : 44 കേസുകൾ റിപ്പോർട്ട് ചെയ്തതോടെ, കൊറോണവൈറസ് വ്യാപനം പൊട്ടിപ്പുറപ്പെട്ടതായി ചൈനയുടെ പ്രഖ്യാപനം.
ജനുവരി 11 ചൈനയിൽ ആദ്യമരണം.
ഹ്വാനൻ മാർക്കറ്റിൽ നിന്ന് സാധനം വാങ്ങിയ 61-കാരനാണ് മരിച്ചത്.
ജനുവരി 13 തായ്ലൻഡിൽ കൊറോണ സ്ഥിരീകരിച്ചു.
ചൈനയ്ക്ക് പുറത്ത് ആദ്യം.
ജനുവരി 16:ജപ്പാനിലും കോവിഡ് -19 പോസിറ്റിവ് ജനുവരി 20 പട്ടികയിലേക്ക് സൗത്ത് കൊറിയ ജനുവരി 21 യു.എസിൽ കൊറോണ വൈറസ് സ്ഥിരീകരിച്ചതായി യു.എസ്. സെന്റർ ഫോർ ഡിസീസ് കൺട്രോൾ ആൻഡ് പ്രിവൻഷന്റെ പ്രഖ്യാപനം.
ജനുവരി 23:വുഹാൻ സിറ്റിയിലെ 11 ദശലക്ഷത്തോളം ആളുകൾക്ക് ചൈന  യാത്രാവിലക്ക് ഏർപ്പെടുത്തി.
റെയിൽ,വ്യോമ ഗതാഗതം നിർത്തി.
രണ്ടുദിവസത്തിനുള്ളിൽ അതിർത്തി പ്രദേശങ്ങളും അടച്ചു.
പുറംലോകവുമായി ബന്ധമില്ലാതായവരുടെ എണ്ണം 36 ദശലക്ഷം.
ജനുവരി 25 മരണസംഖ്യ 1000 കടന്നു ജനുവരി 30 വൈറസ് ബാധിതരുടെ എണ്ണം 8234-ൽ നിൽക്കെ ലോകാരോഗ്യ സംഘടന കോവിഡ് 19 വ്യാപനത്തെ ആഗോള അടിയന്തരാവസ്ഥയായി പ്രഖ്യാപിച്ചു.
ഇതേദിവസമാണ് ഇന്ത്യയിൽ ആദ്യത്തെ കോവിഡ് -19 കേസ് റിപ്പോർട്ട് ചെയ്തത്.
വുഹാനിൽ നിന്ന് കേരളത്തിലെത്തിയ വിദ്യാർഥിക്കായിരുന്നു വൈറസ് ബാധിച്ചത്.
ജനുവരി 31 റഷ്യ, സ്പെയിൻ, സ്വീഡൻ, യു.കെ. എന്നീ രാജ്യങ്ങളിൽ രോഗം.
ഫെബ്രുവരി 1 രോഗബാധിതരുടെ എണ്ണം 10000 കടന്നു.
ചൈനയിൽ മരിച്ചവരുടെ എണ്ണം 259.
ഓസ്ട്രേലിയ, കാനഡ, ജർമനി, ജപ്പാൻ, സിങ്കപ്പുർ, യു.എ.ഇ.
, വിയറ്റനാം എന്നിവിടങ്ങളിൽ പുതിയ കേസുകൾ.
ഫെബ്രുവരി 2-3 വുഹാനിൽ നിന്ന് കേരളത്തിലെത്തിയ രണ്ടുപേർക്കുകൂടി കോവിഡ് സ്ഥിരീകരിച്ചു.
ഫെബ്രുവരി 5 കോവിഡിന് കൃത്യമായ ചികിത്സയില്ലെന്ന് ലോകാരോഗ്യ സംഘടന.
ജപ്പാനിലെ യോകോഹാമയിൽ 138 ഇന്ത്യക്കാരുൾപ്പെടെ 3711 പേരുള്ള ഡയമണ്ട് പ്രിൻസസ് ക്രൂയിസ് ഷിപ്പ് തടഞ്ഞു.
കപ്പലിലുണ്ടായിരുന്നവരിൽ 16 ഇന്ത്യക്കാരുൾപ്പെടെ 175 പേർക്ക് രോഗം സ്ഥിരീകരിച്ചു.
എന്നിട്ടും ആളുകളെ കപ്പലിൽ തന്നെ പാർപ്പിച്ചു.
ഫെബ്രുവരി 7 വൈറസ് വ്യാപനത്തെക്കുറിച്ച് ലോകത്തെ അറിയിക്കാൻ ശ്രമിക്കുകയും അതിന്റെ പേരിൽ ചൈനീസ് ഭരണകൂടത്തിൻെ ഭീഷണി നേരിടേണ്ടിയും വന്ന ഡോക്ടർ ലീ വെൻലിയാങ് കോവിഡ് 19 മൂലം മരിച്ചു.
ഫെബ്രുവരി 14 ഈജിപ്ത് കോവിഡ് സ്ഥിതീകരിക്കുന്ന ആദ്യ ആഫ്രിക്കൻ രാജ്യമായി.
യൂറോപ്പിൽ ആദ്യമായി ഫ്രാൻസ്.
ഫെബ്രുവരി 19 ഇറാനിൽ രണ്ട് മരണം.
ഫെബ്രുവരി 21 ഇറ്റലിയിൽ ആദ്യ കേസ് റിപ്പോർട്ട് ചെയ്തു.
ഫെബ്രുവരി 23-ലെ വെനിസ് കാർണിവൽ വേണ്ടെന്നുവച്ചു.
ഫെബ്രുവരി 24 കുവൈത്ത്, ബഹ്റൈൻ, ഇറാഖ്, അഫ്ഗാനിസ്താൻ, ഒമാൻ എന്നിവിടങ്ങിൽ രോഗം റിപ്പോർട്ട് ചെയ്തു.
ഫെബ്രുവരി 27 എസ്റ്റോണിയ, ഡെൻമാർക്ക്, നോർത്തേൺ അയർലൻഡ്, നെതർലൻഡ്സ് എന്ന
ീ രാജ്യങ്ങളും പട്ടികയിൽ.
മാർച്ച് 2 ഇന്ത്യയിൽ രണ്ട് കേസുകൾ കൂടി.
ഇറ്റലിയിൽ നിന്ന് ഡൽഹിയിൽ എത്തിയ ആൾക്കും ദുബായിയിൽ നിന്ന് ഹൈദരാബാദിൽ എത്തിയ ആൾക്കും.
മാർച്ച് 4 ഇന്ത്യയിൽ കൂടുതൽ കേസുകൾ.
ജയ്പൂരിലെത്തിയ 14 ഇറ്റാലിയൻ വിനോദ സഞ്ചാരികൾക്കും ഇവരോടൊപ്പമുണ്ടായിരുന്ന ഒരു ഇന്ത്യക്കാരനും.
മാർച്ച് 7 ആഗോള വ്യാപനം ഒരുലക്ഷം പിന്നിട്ടു.
മാർച്ച് 11 കൊറോണ വൈറസ് വ്യാപനത്തെ ലോകാരോഗ്യ സംഘടന ആഗോള മഹാമാരിയായി പ്രഖ്യാപിച്ചു.
മാർച്ച് 12 യൂറോപ്യൻ രാജ്യങ്ങളിൽ നിന്നുള്ള ആളുകൾക്ക് യു.എസിൽ പ്രവേശിക്കുന്നതിന് പ്രസിഡന്റ് ട്രംപിന്റെ വിലക്ക്.
ഇതേദിവസം തന്നെ കോവിഡ് 19 മൂലം ഇന്ത്യയിൽ ആദ്യ മരണം.
കർണാടകയിലെ കലബുർഗിയിൽ 76-കാരനാണ് മരിച്ചത്.
മാർച്ച് 15 ലോകത്ത് കൊറോണ ബാധിതരുടെ എണ്ണം ഒന്നരലക്ഷം പിന്നിട്ടു.
മാർച്ച് 16 വാഷിങ്ടൺ ഹെൽത്ത് റിസർച്ച് ഇൻസ്റ്റിറ്റ്യൂട്ടിൽ കോവിഡ്-19നെതിരായ വാക്സിൻ ആദ്യമായി മനുഷ്യരിൽ പരീക്ഷിച്ചു.
മാർച്ച് 20 ലോകത്ത് രോഗബാധിതരുടെ എണ്ണം 234073.
മരണം 9840.
മാർച്ച് 25 ലോകത്ത് രോഗബാധിതരുടെ എണ്ണം 471O35.
മരണം 21282.
മാർച്ച് 31 ലോകത്തിൽ രോഗബാധിതരുടെ എണ്ണം.
824255 മരണം 40659.
ഏപ്രിൽ 3 രോഗബാധിതരുടെ എണ്ണം 976,249 കടന്നു.
മരണം 50,489.
ഇൻഡ്യയിൽ 56 പേർ മരണത്തിനിരയായി as of 4th april 2020 08.22 am ഏപ്രിൽ 9 ലോകത്തിൽ രോഗബാധിതരുടെ എണ്ണം 1,395,136 കടന്നു.
മരണം 81,580.
ഏപ്രിൽ 10 ലോകത്തിൽ രോഗ ബാധിതരുടെ എണ്ണം 1647635 കടന്നു.
മരണം ഒരു ലക്ഷം കടന്നു.
രോഗത്തെ അതിജീവിച്ചവർ 369116, ഇൻഡ്യയിൽ മരണം 229 ആയി ഉയർന്നു.
ഏപ്രിൽ 25 ലോകത്താകെ രോഗബാധിതരുടെ എണ്ണം 2900000 കടന്നു.
മരണം 200000 വും, ഇൻഡ്യയിൽ മരണം 825 ആയി ഉയർന്നു.
മെയ് 15 ലോകത്താകെ രോഗബാധിതരുടെ എണ്ണം 4500000 കടന്നു.
മരണം 300000 വും, ഇൻഡ്യയിൽ മരണം 2750 ആയി ഉയർന്നു.
മെയ് 19 ഇൻഡ്യയിൽ മരണം 3000 ആയി ഉയർന്നു.
വ്യാപനം 100000 പിന്നിട്ടു.
ജൂൺ 6 ലോകത്താകെ മരണം 4 ലക്ഷം കടന്നു.
രോഗബാധിതർ 6,976,045 ഇൻഡ്യയിൽ മരണം 6946 പിന്നിട്ടു.
ജൂൺ 28 ലോകത്താകെ  മരണം 5 ലക്ഷം കടന്നു.
രോഗബാധിതർ 1 കോടിയിലേറെ ആയി ഉയർന്നു.
ഇൻഡ്യയിൽ രോഗബാധിതർ 529000, മരണം 16000 * ജൂലൈയ് 18 ലോകത്താകെ മരണം 6 ലക്ഷം കടന്നു.
രോഗബാധിതർ 1 കോടി 42 ലക്ഷം ആയി ഉയർന്നു.
ഇൻഡ്യയിൽ രോഗബാധിതർ 1040900,മരണം 26295       * ഓഗസ്റ്റ് 4 ലോകത്താകെ മരണം 7 ലക്ഷവും, ഓഗസ്റ്റ് 21 വരെ മരണസംഖ്യ 8 ലക്ഷവും കടന്നു.
രോഗബാധിതർ 24,796,362 ഇൻഡ്യയിൽ മരണം 62,713 ആയി ഉയർന്നു.
* സെപ്റ്റംബർ 9 ലോകത്താകെ മരണം 9 ലക്ഷവും, ഇൻഡ്യയിൽ മരണ സംഖ്യ 75091 ആയി ഉയർന്നു  * സെപ്റ്റംബർ 30 ലോകത്താകെ മരണം 10 ലക്ഷവും, ഇൻഡ്യയിൽ മരണ സംഖ്യ 9635l ആയി ഉയർന്നു
2021 ഏപ്രിൽ 20 ലോകത്താകെ മരണം 3059000 ഇൻഡ്യയിൽ മരണസംഖ്യ 183000 ആയി ഉയർന്നു.
2021 ജൂൺ 1 ലോകത്താകെ മരണം 3565320, ഇൻഡ്യയിൽ മരണം 331,909 * 2021 ജൂലൈ 9 ലോകത്താകെ മരണം 40 ലക്ഷം കടന്നു.
ഏറ്റവും അധികം മരണം യു.എസിൽ 6.22, രണ്ടാമത് ബ്രസീൽ- 5.29 ലക്ഷം, മൂന്നാമത് ഇൻഡ്യയിൽ 4.05 ലക്ഷം 2021 ജൂലൈ 29 ലോകത്താകെ മരണം 4203599 ഇൻഡ്യയിൽ മരണസംഖ്യ 422695 ആയി ഉയർന്നു.
2021 ആഗസ്റ്റ്റ്റ് 26 ലോകത്താകെ രോഗബാധിതർ 214970834, മരണം 4481034.
ഇൻഡ്യയിൽ രോഗബാധിതർ 32558530, മരണസംഖ്യ 436396 ആയി ഉയർന്നു.
കോവിഡ് വകഭേദങ്ങൾ
പലതരത്തിൽ  ഉള്ള സാർസ് CoV-2 (കൊറോണ വയറസുകൾ  ) ഉണ്ട്.
കോവിഡിന്റെ വർദ്ധിച്ച സംക്രമണശേഷി അല്ലെങ്കിൽ  വാക്സിനുകളുടെ ഫലപ്രാപ്തി  കുറയുന്നത് ഈ വകഭേദങ്ങൾ  മൂലമാണന്ന് അഭിഒപ്രായമുണ്ട്.
ഈ വകഭേദങ്ങൾ  കോവിഡിന്റെ വ്യാപനത്തിന് കാരണമാകുന്നു.
ഈ വകഭേദങ്ങളിൽ  തന്നെ ഏറ്റവുംം  പ്രശ്നകാരികളായി കണ്ടെത്തിയിരിക്കുന്നത് താഴെ കൊടുത്തിരിക്കുന്നവയാണ്.
ലോകാരോഗ്യ സംഘടന അതീവജാഗ്രത നിർദ്ദേശം പുലർത്തേണ്ടവയായി ഇതിനെ കണക്കാക്കുന്നു.
ആൽഫ ബീറ്റ ഗാമ ഡെൽറ്റ ഒമിക്രോൺ കോവിഡ്-19 മറ്റ് മൃഗങ്ങളിൽ
മനുഷ്യരിൽ നിന്ന്  മറ്റ് മൃഗങ്ങളിലേക്ക് വൈറസ് പകരാൻ സാധ്യതയുണ്ടെന്ന് തെളിഞ്ഞിട്ടുണ്ട്.
ബെൽജിയത്തിലെ ലിഗെയിലെ ഒരു പൂച്ച, അതിന്റെ ഉടമയേക്കാൾ ഒരാഴ്ച കഴിഞ്ഞ് കോവിഡ് രോഗലക്ഷണങ്ങൾ (വയറിളക്കം, ഛർദ്ദി, ശ്വാസം മുട്ടൽ) കാണിക്കുകയും ടെസ്റ്റ് പോസിറ്റീവ് ആകുകയും ചെയ്തു.
ന്യൂയോർക്കിലെ ബ്രോങ്ക്സ് മൃഗശാലയിലെ കടുവകളും സിംഹങ്ങളും, വരണ്ട ചുമയും വിശപ്പില്ലായ്മയും പോലുള്ള കോവിഡ് ‑ 19 ന്റെ ലക്ഷണങ്ങൾ കാണിക്കുകയും വൈറസ് ടെസ്റ്റ് പോസിറ്റീവ് ആയി കാണിക്കുകയും ചെയ്തു.
നെതർലാൻഡിലെ രണ്ട് ഫാമുകളിലെ മിങ്കുകളും കോവിഡ്-19 പോസിറ്റീവ് ആയിട്ടുണ്ട്.
വളർത്തു മൃഗങ്ങളിൽ വൈറസ് കുത്തിവച്ച് നടത്തിയ ഒരു പഠനത്തിൽ, പൂച്ചകളും ഫെററ്റുകളും ഈ രോഗത്തിന് വളരെ സാധ്യതയുള്ളവയാണെന്ന് കണ്ടെത്തി, അതേസമയം നായ്ക്കൾക്ക് വൈറൽ റെപ്ലിക്കേഷൻ കുറവായതിനാൽ, സാധ്യത വളരെ കുറവാണ്.
അതോടൊപ്പം പന്നികൾ, താറാവുകൾ, കോഴികൾ എന്നിവയിൽ വൈറൽ റപ്ലിക്കേഷൻ തെളിവുകൾ കണ്ടെത്തുന്നതിലും ഈ പഠനം പരാജയപ്പെട്ടു.
കോവിഡ്-19 ഗവേഷണത്തിന് സിറിയൻ ഹാംസ്റ്ററുകൾ ഒരു മാതൃകാ ജീവിയാകാമെന്ന് 2020 മാർച്ചിൽ ഹോങ്കോംഗ് സർവകലാശാലയിലെ ഗവേഷകർ തെളിയിച്ചിട്ടുണ്ട്.
ഇതും കാണുക കൊറോണവൈറസ് രോഗം 2019 വാക്സിൻ കോവിഷീൽഡ് വാക്സിൻ അവലംബം
കോഹിനൂർ ഏഷ്യാന ഹോട്ടൽ
ഇന്ത്യൻ സംസ്ഥാനമായ തമിഴ്നാടിൻറെ തലസ്ഥാനമായ ചെന്നൈയിലെ സെമ്മെൻചേരിയിലെ ഓൾഡ്‌ മഹാബലിപുരം റോഡിൽ സ്ഥിതിചെയ്യുന്ന പഞ്ചനക്ഷത്ര ഹോട്ടലാണ് കോഹിനൂർ ഏഷ്യാന ഹോട്ടൽ.
2007-ലാണ് ഹോട്ടൽ പ്രവർത്തനം ആരംഭിച്ചത്.
തെക്കേ ഇന്ത്യയുടെ പ്രവേശന കവാടം കൂടിയാണ് ഈ നഗരം.
ഭാരതീയ പുരാവസ്തു വകുപ്പിൻറെ പട്ടികയിൽ, പല്ലാവരം ഒരു നവീന ശിലായുഗ ജനവാസ കേന്ദ്രമായിരുന്നു.
1000 മില്യൺ ഇന്ത്യൻ രൂപ നിക്ഷേപത്തിൽ ഏഷ്യാന ഹോട്ടൽസ്‌ പ്രൈവറ്റ് ലിമിറ്റഡ് നിർമിച്ച ഹോട്ടലാണ് കോഹിനൂർ ഏഷ്യാന ഹോട്ടൽ.
ഒക്ടോബർ 2007-ൽ പ്രവർത്തനം ആരംഭിച്ചപ്പോൾ 114 മുറികളാണ് ഉണ്ടായിരുന്നത്.
2012-ൽ കൂടുതൽ മുറികൾ കൂട്ടിച്ചേർത്തു, മുറികളുടെ എണ്ണം 178 ആയി.
തമിഴ്നാടിൻറെ തലസ്ഥാനമായ ചെന്നൈയിലെ സെമ്മെൻചേരിയിലെ ഓൾഡ്‌ മഹാബലിപുരം റോഡിലാണ് കോഹിനൂർ ഏഷ്യാന ഹോട്ടൽ സ്ഥിതിചെയ്യുന്നതാണ്.
ക്രോകോഡൈൽ ബാങ്ക് മമല്ലപുരം (ഏകദേശം 17 കിലോമീറ്റർ), മറീന ബീച്ച് (ഏകദേശം 27 കിലോമീറ്റർ), കപലീശ്വരം (ഏകദേശം 25 കിലോമീറ്റർ) എന്നീ ടൂറിസ്റ്റ് കേന്ദ്രങ്ങളാണ് കോഹിനൂർ ഏഷ്യാന ഹോട്ടലിൻറെ സമീപമാണ്.
കോർപ്പറേറ്റ് ഭീമന്മാരായ ആക്സെൻച്ചർ (ഏകദേശം 6 കിലോമീറ്റർ), ആസ്സെന്ദാസ് (ഏകദേശം 15 കിലോമീറ്റർ), കോഗ്നിസന്റ് (ഏകദേശം 9 കിലോമീറ്റർ) എന്നിവയും കോഹിനൂർ ഏഷ്യാന ഹോട്ടലിൻറെ സമീപമാണ്.
ചെന്നൈ അന്താരാഷ്‌ട്ര എയർപോർട്ടിൽനിന്നും കോഹിനൂർ ഏഷ്യാന ഹോട്ടലിലേക്കുള്ള ദൂരം: ഏകദേശം 27 കിലോമീറ്റർ
ചെന്നൈ സെൻട്രൽ റെയിൽവേ സ്റ്റേഷനിൽനിന്നും കോഹിനൂർ ഏഷ്യാന ഹോട്ടലിലേക്കുള്ള ദൂരം: ഏകദേശം 30 കിലോമീറ്റർ ഹോട്ടൽ
2.25 ഏക്കർ സ്ഥലത്താണ് ഹോട്ടൽ പണിതിരിക്കുന്നത്.
ഹോട്ടലിൽ 5 ഭക്ഷണശാലകൾ ഉണ്ട്.
ദിവസം മുഴുവൻ പ്രവർത്തിക്കുന്ന മൾടി ക്യുസിൻ ഭക്ഷണശാല ‘കാരാമൽ’, തായ്‌ സ്പെഷ്യൽ ഭക്ഷണശാല ‘സിൽക്ക്’, സ്പെഷ്യൽ ഗ്രിൽ റസ്റ്റോറന്റ് ‘വൈൽഡ്‌ ഫയർ’, ‘ഐ-ലൌന്ജ്’ എന്ന പേരുള്ള ലൌന്ജ് ബാർ, 24 മണിക്കൂർ പ്രവർത്തിക്കുന്ന കോഫി ഷോപ്പ് ‘ബൈറ്റ്സ്’ എന്നിവയാണ് ഇവ.
മാത്രമല്ല ഹോട്ടലിൽ ഒരു തായ്‌ സ്പായും ഫിറ്റ്‌നസ് സെൻറെറും ഉണ്ട്.
ചെട്ടിനാട് ശൈലിയിൽ 14 മീറ്റർ 1800 ചതുരശ്ര അടിയുള്ള ഔട്ട്‌ഡോർ നീന്തൽക്കുളം.
2007-ൽ പ്രവർത്തനം ആരംഭിച്ചപ്പോൾ 114 മുറികളാണ് ഉണ്ടായിരുന്നത്.
ഇന്ത്യൻ ഫെഡറേഷൻ ഓഫ് കുളിനറി അസോസിയേഷൻ (ഐഎഫ്സിഎ) 2008 സെപ്റ്റംബറിൽ ചെന്നൈയിൽ നടത്തിയ കുളിനറി ചാലഞ്ച് ആൻഡ്‌ എക്സിബിഷൻ 2008 ‘ഏറ്റവും മികച്ച ഹോട്ടൽ’ അവാർഡ്‌ ലഭിച്ചു.
അവലംബം ↑ {{ cite news }} : Cite has empty unknown parameter: | coauthors= ( help ) ↑ {{ cite news }} : Cite has empty unknown parameter: | coauthors= ( help ) ↑ {{ cite news }} : Cite has empty unknown parameter: | coauthors= ( help ) ↑ ↑ {{ cite news }} : Cite has empty unknown parameter: | coauthors= ( help ) പുറത്തേക്കുള്ള കണ്ണികൾ Home page of Kohinoor Asiana Hotel Archived 2016-02-17 at the Wayback Machine .
കഗാൻ താഴ്‌വര
കഗാൻ താഴ്‌വര പാക്കിസ്ഥാനിലെ ഖൈബർ പഖ്തൂൺഖ്വയിലെ മൻസെഹ്‌റ ജില്ലയിൽ ബാലാകോട്ട് തെഹ്‌സിലിൽ സ്ഥിതിചെയ്യുന്ന ഒരു ആൽപൈൻ താഴ്‌വരയാണ് (ഹിന്ദ്‌കോ, ഉറുദു : وادی کاغان).
ഈ താഴ്‌വര വടക്കൻ പാകിസ്ഥാനിലുടനീളം ഏകദേശം 155 കിലോമീറ്റർ (96 മൈൽ) ദൂരത്തിൽ വ്യാപിച്ചുകിടക്കുന്നു, അതിൻ്റെ ഏറ്റവും താഴ്ന്ന ഉയരമായ 650 മീറ്റർ (2,134 അടി) മുതൽ ഏകദേശം 4,170 മീറ്റർ (13,690 അടി) ഉയരത്തിൽ ബാബുസർ ചുരത്തിലെ ഏറ്റവും ഉയർന്ന സ്ഥലത്തേക്ക് ഇത് വ്യാപിച്ചുകിടക്കുന്നു.
2005 ലെ വിനാശകരമായ കാശ്മീർ ഭൂകമ്പത്തെ തുടർന്നുണ്ടായ മണ്ണിടിച്ചിലുകൾ താഴ്‌വരയിലേക്ക് നയിക്കുന്ന നിരവധി ചുരങ്ങൾ നശിപ്പിച്ചു, എന്നിരുന്നാലും പാതകൾ പുനർനിർമ്മിക്കപ്പെട്ടു.
പാക്കിസ്ഥാനിലെ ഒരു പ്രശസ്തമായ വിനോദസഞ്ചാര കേന്ദ്രമാണ് കഗാൻ താഴ്വര.
പാക്കിസ്ഥാനിലെ ഹസാര മേഖലയിൽ സ്ഥിതി ചെയ്യുന്ന കഗാൻ താഴ്‌വര യഥാക്രമം വടക്കും കിഴക്കുമായി ഗിൽജിത്-ബാൾട്ടിസ്ഥാൻ , ആസാദ് കശ്മീർ എന്നീ പാകിസ്താന് അധീനതയിലുള്ള ഇന്ത്യൻ പ്രദേശങ്ങളുടെ അതിർത്തിയാണ്.
ഇവിടെ നിന്നാണ് മൻസെഹ്‌റ-നാരൺ-ജൽഖാദ് (എംഎൻജെ) പാത ഗിൽജിത് ബാൾട്ടിസ്ഥാനിലേക്ക് പോകുന്നത്.
155 കിലോമീറ്റർ ദൈർഘ്യമുള്ള താഴ്‌വര നിമ്ന്ന ഹിമാലയൻ പർവതനിരകളാൽ പൊതിഞ്ഞതാണ്, അതിൻ്റെ ഫലമായി ആൽപൈൻ കാലാവസ്ഥയും പൈൻ വനങ്ങളും ആൽപൈൻ പുൽമേടുകളും ഇവിടെ വ്യാപിക്കുന്നു.
കുൻഹാർ നദിയുടെ ഒഴുക്കിനൊപ്പം, താഴ്വരയിൽ ഹിമാനികൾ , കണ്ണാടി പോലെ തെളിഞ്ഞ തടാകങ്ങൾ, വെള്ളച്ചാട്ടങ്ങൾ , മഞ്ഞുമൂടിയ പർവത അരുവികൾ എന്നിവയുണ്ട്.
താഴ്‌വരയിലെ സ്വാഭാവിക ശുദ്ധജല തടാകങ്ങളായ സൈഫുൽ മുലുക്ക്, പ്യാല തടാകം, അൻസൂ തടാകം, ലുലുസർ തടാകം, ധരംസർ തടാകം, ദുദിപത്സർ തടാകം, സിരി തടാകം, പേയി തടാകം എന്നിവ എല്ലാ വർഷവും വിനോദസഞ്ചാരികളെ ഹഠാദാകർഷിക്കുന്നു.
ഇവിടുത്തെ മറ്റ് ചില തടാകങ്ങൾ ഇപ്പോഴും കണ്ടെത്താനായിട്ടില്ല.
താഴ്‌വരയുടെ താഴ്ന്ന ഭാഗങ്ങളിൽ നരൻ മേഖലയും സൈഫുൽ മുലൂക് ദേശീയോദ്യാനവും സൈഫുൽ മുലുക്ക് തടാകവും ഉൾക്കൊള്ളുമ്പോൾ, വടക്കുവശം ലുലുസാർ-ദുദിപത്സർ ദേശീയോദ്യാനം നാരൺ-ചിലസ് റോഡിനോട് ചേർന്നുള്ള ധ്രാംസർ, ദുദിപത്സർ, ലുലുസാർ എന്നിവയും ഹിമാലയൻ പർവതനിരകളിലെ മറ്റ് ആറ് തടാകങ്ങളും കുന്നിൻ പ്രദേശങ്ങളും കൂടി ഉൾക്കൊള്ളുന്നതാണ്.
പ്രകൃതിദൃശ്യങ്ങൾക്ക് പേരുകേട്ട കഗാൻ താഴ്വര പ്രദേശവാസികൾക്കും വിനോദസഞ്ചാരികൾക്കും ഇടയിൽ ഒരു വേനൽക്കാല റിസോർട്ട് എന്ന നിലയിൽ പ്രശസ്തമാണ്.
സയ്യിദ്, പത്താൻ ഖാൻ, ദുറാനി (ജാദൂൺ), മുഗൾ, സ്വാതി, ഗുജ്ജർ ഈ പ്രദേശത്ത് താമസിക്കുന്ന ഭൂരിഭാഗം സമൂഹങ്ങളും അവരുടെ പൂർവ്വികരുടെ കാലത്ത് ഇവിടെ സ്ഥിരതാമസമാക്കിയവരാണ്.
പ്രവേശനം ബാലാകോട്ട് തഹ്‌സിലിൻ്റെ യൂണിയൻ കൗൺസിൽ ആയ ഒരു ചെറു പട്ടണമായ കഗാൻ്റെ പേരിലാണ് വ്യാപകമായ താഴ്‌വര അറിയപ്പെടുന്നത്.
മൻസെഹ്‌റ, അബോട്ടാബാദ് പട്ടണങ്ങളിലൂടെ ബാലാകോട്ട് വഴി റോഡ് മാർഗം കഗാൻ താഴ്‌വരയിലെത്താം.
ബാലാകോട്ടിൽ, താഴ്‌വരയിലേക്ക് പോകാൻ പൊതു ബസുകളും മറ്റ് വാഹന ഗതാഗതവും ഉപയോഗിക്കാം.
കൂടാതെ, പെഷവാറിൽ നിന്നോ ദേശീയ തലസ്ഥാനമായോ ഇസ്ലാമാബാദിൽ നിന്നോ അബോട്ടാബാദിലേക്കോ മൻസെറയിലേക്കോ ഒരു കാർ വാടകയ്‌ക്ക് എടുത്തോ അല്ലെങ്കിൽ ലഭ്യമായ മറ്റ് പൊതുഗതാഗത മാർഗങ്ങൾ ഉപയോഗിച്ചോ കഗാൻ താഴ്‌വരയിൽ എത്തിച്ചേരാവുന്നതാണ്.
വേനൽക്കാലത്ത് എല്ലായ്പ്പോഴും താഴ്‌വരയിലേയ്ക്കുള്ള പ്രവേശനം സാധ്യമാണെങ്കിലും ശൈത്യകാലത്ത് സന്ദർശകർക്ക് നേരേ പാത അടച്ചിരിക്കുന്നു.
കാരണം, മഞ്ഞുകാലത്ത് ഹിമാനികൾ കഗാൻ താഴ്വരയിലേക്കുള്ള റോഡുകളിൽ തടസം സൃഷ്ടിക്കുന്നു, എന്നിരുന്നാലും ഈ ഹിമാനികൾ സാധാരണയായി ഫെബ്രുവരി മുതൽ ഏപ്രിൽ വരെയുള്ള സമയത്ത് ഉരുകുന്നു.
മെയ് മുതൽ സെപ്തംബർ അവസാനം വരെ റോഡുകളും ബാബുസർ ചുരവും തുറന്നിരിക്കും.
മെയ് മാസത്തിൽ ഇവിടുത്തെ താപനില 11 °C (52 °F) വരെ എത്തുകയും 3 °C (37 °F) വരെ കുറയുകയും ചെയ്യുന്നു.
അവലംബം ↑ ↑ Shakirullah, J Ahmad, H Nawaz (2016).
Recent Archaeological Exploration of the Upper Kaghan Valley, Mansehra, Pakistan.
Annual Conference on South Asia 45 ↑ ↑ The Kashmir Earthquake of 8 October 2005 – Earthquake Engineering ↑ ↑ ↑ ↑ ↑ ↑ ↑ ↑
ഡൂഡൂക്ക്
ആപ്രിക്കോട്ട് മരം കൊണ്ട് നിർമ്മിച്ചതും ഓടക്കുഴൽ പോലെയുള്ളതുമായ ഒരു അർമേനിയൻ സംഗീതോപകരണമാണ് ഡൂഡൂക്ക് (/duːˈduːk/ doo-DOOK; അർമേനിയൻ : դուդուկ IPA: [duˈduk]) അഥവാ ത്സിരാനാപോഗ് ( അർമേനിയൻ : ծիրանափող).
അർമേനിയൻ ഡൂഡൂക്കിന്റെ പരിഷ്ക്കരിച്ച ചില മാതൃകകൾ ബൾഗേറിയ , അസർബൈജാൻ , ജോർജിയ, കുർദിസ്ഥാൻ, തുർക്കി, ഇറാൻ തുടങ്ങിയ രാജ്യങ്ങളിൽ ഉപയോഗിച്ചു വരുന്നതായി കാണപ്പെടുന്നു.
ചരിത്രപരവും ഭൂമിശാസ്ത്രപരവുമായ വ്യത്യാസങ്ങളെ ഒഴിച്ചു നിർത്തിയാൽ ഡൂഡൂക്, ബാലബാൻ, മെയ് എന്നീ ഉപകരണങ്ങൾ ഏറെക്കുറെ സമാനമായ സംഗീതോപകരണമാണ്.
സാധാരണയായി രണ്ട് ഡൂഡൂക്ക് വാദകർ ഒരുമിച്ചാണ് സംഗീതമവതരിപ്പിക്കാറുള്ളത്.
ആദ്യത്തെ വാദകൻ മെലഡി വായിക്കുമ്പോൾ, രണ്ടാമത്തെയാൾ ദം എന്നറിയപ്പെടുന്ന, താഴ്ന്ന സ്ഥായിയിലുള്ള സ്ഥിരമായ ഒരു സ്വരം വായിക്കുന്നു.
രണ്ട് ഉപകരണങ്ങളുടെയും ശബ്ദം ഒരുമിച്ച് ചേരുമ്പോൾ ശ്രോതാവിന് വ്യത്യസ്തമായ ഒരു അനുഭവം പ്രദാനം ചെയ്യുന്നു.
പരന്നതല്ലാത്ത റീഡ് (ഞാങ്ങണ),  സിലിണ്ടർ ആകൃതിയും മൂലം ഒബോ, ബാസൂൺ തുടങ്ങിയ ഉപകരണങ്ങളെ അപേക്ഷിച്ച് ഇംഗ്ലീഷ് ഹോണിനോട് സാമ്യമുള്ള ശബ്ദം പുറപ്പെടുവിക്കുന്നു.
ഓബോ അല്ലെങ്കിൽ ഷാം പോലെയുള്ള മറ്റ് ഡബിൾ റീഡ് ഉപകരണങ്ങളിൽ നിന്ന് വ്യത്യസ്തമായി, ഡൂഡൂക്കിന് അതിൻ്റെ വലുപ്പത്തിന് ആനുപാതികമായി വലിപ്പം കൂടിയ റീഡ് ആണുള്ളത്.
യുനെസ്കോ അർമേനിയൻ ഡൂഡൂക്കിനെയും അതിൻ്റെ സംഗീതത്തെയും 2005-ൽ മാനവികതയുടെ അമൂർത്ത പൈതൃകത്തിൻ്റെ മാസ്റ്റർപീസ് ആയി പ്രഖ്യാപിക്കുകയും 2008-ൽ അത് രേഖപ്പെടുത്തുകയും ചെയ്തു.
ദി റഷ്യ ഹൗസ്(1990), ഗ്ലാഡിയേറ്റർ (2000) തുടങ്ങിയ ഹോളിവുഡ് ചലച്ചിത്രങ്ങളിൽ ഡൂഡൂക്ക് സംഗീതം ഉപയോഗിച്ചിട്ടുണ്ട്.
റഷ്യൻ പുസ്തകമായ മ്യൂസിക്കൽ ഇൻസ്ട്രുമെൻ്റ് എൻസൈക്ലോപീഡിയ , അമേരിക്കൻ പുസ്തകമായ മ്യൂസിക്കൽ ഇൻസ്ട്രുമെൻ്റ്സ്, എ കോംപ്രിഹെൻസീവ് ഡിക്ഷണറി എന്നിവയനുസരിച്ച് പേർഷ്യൻ വാക്കായ ‘തുടക്‘ എന്ന പേർഷ്യൻ വാക്കിൽ നിന്നാണ് ഈ പേരുണ്ടായത്.
ഒരു അർമേനിയൻ ഓൺലൈൻ നിഘണ്ടു പ്രകാരം "തുടക്" എന്നത് "ചുണ്ട്" എന്നർത്ഥം വരുന്ന, 900-1500 CE-ൽ ഉപയോഗിച്ചിരുന്ന, ഒരു തുർക്കി ഭാഷാ പദമാണ്.
തുടക് എന്ന പദം പിന്നീട് ആധുനിക ടർക്കിഷ് ഭാഷയിൽ ചുണ്ടുകൾ എന്ന് അർത്ഥം വരുന്ന "ദുഡാക്ക്" ആയി പരിണമിച്ചു.
അർമേനിയയിൽ, ഈ ഉപകരണം ത്സിരാനാപോഗ് (tsiranapogh) എന്നും അറിയപ്പെടുന്നു.
ഡൂഡൂക്കിന്റെ ഉപയോഗത്തിന് 1,500 വർഷം പഴക്കമുണ്ടെന്ന് പാശ്ചാത്യ പണ്ഡിതന്മാർ അഭിപ്രായപ്പെടുന്നുണ്ടെങ്കിലും, ബിസി 1200-ൽ തന്നെ ഈ ഉപകരണം ഉപയോഗിച്ചിരുന്നുവെന്ന് അർമേനിയൻ സംഗീതജ്ഞർ തെളിവുകൾ നിരത്തി വാദിക്കുന്നു.
ബിസി 95 മുതൽ 55 വരെ ഭരിച്ചിരുന്ന അർമേനിയൻ രാജാവായ ടൈഗ്രൻ ദി ഗ്രേറ്റിൻ്റെ ഭരണകാലത്താണ് അർമേനിയൻ ഡുഡുക്ക് സംഗീതത്തിൻ്റെ ആരംഭം എന്ന് പറയപ്പെടുന്നു.
പ്രത്യേകതകൾ ഡൂഡൂക്കിന്റെ റീഡ്
ഡുഡുക്കിൻ്റെ ഇന്നത്തെ രൂപത്തിന് സമാനമായ ആദ്യകാല ഉപകരണങ്ങൾ നിർമ്മിച്ചിരുന്നത് അസ്ഥി ഉപയോഗിച്ചോ പൂർണ്ണമായും ചൂരൽ കൊണ്ടോ ആണ്.
ഇന്ന്, ഡുഡുക്ക് പഴകിയ ആപ്രിക്കോട്ട് മരം കൊണ്ടാണ് നിർമ്മിച്ചിരിക്കുന്നത്.
ഊതുന്ന ഭാഗത്ത് വീതിയുള്ള ഡബിൾ റീഡ് ഉപയോഗിക്കുന്നു.
ഇതിന്റെ ട്യൂണിംഗ്(ശ്രുതിയിടെ ക്രമീകരണം) അത് വായിക്കുന്ന പ്രദേശത്തെ ആശ്രയിച്ചിരിക്കുന്നു.
എട്ട് ദ്വാരങ്ങളുള്ള ഡുഡുക്കിന് (താഴെയുള്ള തള്ളവിരൽ ഉപയോഗിച്ചു നിയന്ത്രിക്കുന്ന ദ്വാരം കൂടാതെ) ദ്വാരങ്ങൾ പൂർണ്ണമായി അടച്ചും തുറന്നും ഡയറ്റോണിക് സ്കെയിലിന്റെ തുടർച്ചയായ പത്ത് നോട്ടുകൾ വായിക്കാം.
ദ്വാരങ്ങൾ പകുതി അടച്ച് ക്രോമാറ്റിക് സ്കെയിലിന്റെ  പതിനാറ് നോട്ടുകളും വായിക്കൻ കഴിയും.
ശ്രുതിയിൽ സൂക്ഷ്മമായ മാറ്റങ്ങൾ വരുത്താൻ ചുണ്ടുകൾ ഉപയോഗിക്കുന്നതിലൂടെയും, വിരലുകൾ ഉപയോഗിച്ച് ദ്വാരങ്ങൾ ഭാഗികമായി മറയ്ക്കുന്നതിലൂടെയും ഓറിയന്റൽ സംഗീതത്തിന് ആവശ്യമുള്ള രീതിയിൽ ഈ ശ്രേണിയിലെ ഏതൊരു സ്വരവും ഡൂഡൂക്കിലൂടെ സൃഷ്ടിക്കാൻ കഴിയും.
ഡൂഡൂക്കിന്റെ നീളം അത് ഉപയോഗിക്കുന്ന പ്രദേശത്തെ അനുസരിച്ചും അതിന്റെ ശ്രുതിയുടെ റേഞ്ച് അനുസരിച്ചും മാറുന്നു.
ക്വിയറള ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( 2022 ജൂൺ ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Queerala
കേരളത്തിലെ ലൈംഗിക ന്യൂനപക്ഷങ്ങളുടെ ഓൺലൈൻ കൂട്ടായ്മയായ ക്വിയറള,  മലയാളി ഗേ ( സ്വവർഗപ്രണയി ), ലെസ്ബിയൻ ( സ്വവർഗപ്രണയിനി ) സുഹൃത്തുകൾക്ക് ആവശ്യമായ പിന്തുണ നൽകുന്നതിനോടൊപ്പം, കേരളത്തിൽ ലൈംഗിക ന്യൂനപക്ഷങ്ങൾ ( എൽജിബിടി )  നേരിടുന്ന ദൈനം ദിന വെല്ലുവിളികളും, അനുബന്ധ വിഷയങ്ങളും മുഖ്യധാരയിലേയ്ക്ക് എത്തിയ്ക്കുന്നതിനുമുള്ള പ്രവർത്തനങ്ങൾ നടത്തിവരുന്നു .
ക്വിയർ( Queer ) + കേരള എന്ന സംയോജനത്തിൽ നിന്നാണ് ക്വിയറള എന്ന പേര് ഉണ്ടായത്.
പ്രധാനമായും ബോധവൽക്കരണ പരിപാടികളിൽ ഊന്നൽ കൊടുത്തു കൊണ്ടുള്ള പ്രവർത്തനങ്ങൾ നടത്തുന്ന ഈ കൂട്ടായ്മ കേരളത്തിൽ താരതമ്യേന കുറവ് മാദ്ധ്യമ ശ്രദ്ധ നേടിയിട്ടുള്ള സ്വവർഗാനുരാഗം എന്ന വിഷയത്തിൽ കൂടുതൽ ആരോഗ്യപരയമായ മാദ്ധ്യമ ചർച്ചകൾ ചെയ്തു കൊണ്ടുമിരിക്കുന്നു .
2014 ജൂലൈയിൽ കൊച്ചിയിൽ വെച്ച് നടന്ന അഞ്ചാമത് കേരള ലൈംഗിക സ്വാഭിമാന ഘോഷയാത്ര സംഘടിപ്പിയ്ക്കുന്നതിൽ ക്വിയറള പ്രവർത്തകർ സുപ്രധാന പങ്കു വഹിച്ചു.
ആറാമത് കേരള ലൈംഗിക സ്വാഭിമാന ഘോഷയാത്ര തിരുവനന്തപുരത്താണ് സംഘടിപ്പിക്കപ്പെട്ടത്.
കോഴിക്കോട് വെച്ച് 2016 ആഗസ്റ്റ്‌ മാസം 12 ന് നടന്ന ഏഴാമത് ഘോഷയാത്രയിൽ തൃത്താല എം എൽ എ വി. ടി. ബൽറാം, കോഴിക്കോട് ജില്ലാ കലക്ടർ എൻ പ്രശാന്ത്, എഴുത്തുകാരി ഖദീജ മുംതാസ് , സാമൂഹ്യ പ്രവർത്തക കെ. അജിത തുടങ്ങിയവരും നൂറുകണക്കിന് ആളുകളും പങ്കെടുത്തു.
ഏഴാമത് ലൈംഗിക സ്വാഭിമാന ഘോഷയാത്രയിൽ നിന്ന്
ദേശീയ , അന്തർദ്ദേശീയ തലങ്ങളിൽ ഈ വിഷയത്തിൽ നടന്നുകൊണ്ടിരിക്കുന്ന പ്രവർത്തനങ്ങളും അനുബന്ധ മുന്നേറ്റങ്ങളും കേരളത്തിലെ ആളുകളുടെ ശ്രദ്ധയിൽ കൊണ്ടു വരിക , അതോടൊപ്പം പ്രസ്തുത വിഷയത്തിൽ സജീവമായി പ്രവർത്തിയ്ക്കാൻ ലൈംഗിക ന്യൂനപക്ഷങ്ങളെ സജ്ജരാക്കുക തുടങ്ങിയ കാര്യങ്ങളിലും ക്വിയറള കാര്യക്ഷമമായി പ്രവർത്തിച്ചു വരുന്നു.
കേരളത്തിലെ ഇതര ജനകീയ മുന്നേറ്റങ്ങളുടെ പൂർണ്ണ പിന്തുണയോടെ ഈ കൂട്ടായ്മ, കലാലയങ്ങൾ കേന്ദ്രീകരിച്ചുകൊണ്ട് ലിംഗ നീതിയും ലൈംഗികതയും എന്നാ വിഷയത്തിൽ ചർച്ചകളും നടത്തി വരുന്നു.
പുറം കണ്ണികൾ Queerala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ക്വിയറള ഫേസ്ബുക്ക് പേജ് അവലംബങ്ങൾ
കൗശിക് ബസു ഇംഗ്ലീഷ് വിലാസം https://ml.wikipedia.org/wiki/Kaushik_Basu
പ്രശസ്തനായ ഇന്ത്യൻ സാമ്പത്തികശാസ്ത്രജ്ഞൻ ആണ് കൗശിക് ബസു (ജനനം:9 ജനുവരി 1952).
ലോക ബാങ്കിന്റെ ഉപാധ്യക്ഷനും ചീഫ് എക്കണോമിസ്റ്റും ആയ ഇദ്ദേഹം കോർണൽ സർവകലാശാലയിലെ സി. മാർക്ക് പ്രൊഫസ്സർ ഓഫ് ഇന്റർനാഷ്ണൽ സ്റ്റഡീസും പ്രൊഫസ്സർ ഓഫ് എക്കണോമിക്സും ആയിരുന്നു.
ഭാരത സർക്കാറിന്റെ മുഖ്യ സാമ്പത്തിക ഉപദേഷ്ടാവുമായിരുന്നു ഇദ്ദേഹം.
2008ൽ പദ്മഭൂഷൺ പുരസ്കാരം നൽകി ഭാരതം ഇദ്ദേഹത്തെ ആദരിച്ചു.
ലണ്ടനിൽ നിന്ന് പിഎച്ച്.
ഡി പൂർത്തിയാക്കിയ ബസു റെഡിങ്ങ് സർവകലാശാല യിൽ കുറച്ചുനാൾ അധ്യാപകനായി പ്രവർത്തിച്ചു.
1977ൽ ഇന്ത്യയിൽ തിരിച്ചെത്തിയ അദ്ദേഹം ഡൽഹി സ്കൂൾ ഓഫ് എക്കണോമിക്സിൽ റീഡർ ഇൻ എക്കണോമിക്സ് ആയി ജോലിയിൽ പ്രവേശിച്ചു.
പിന്നീട് അവിടെ എക്കണോമിക്സ് പ്രൊഫസ്സറായി അദ്ദേഹം മാറി.
മസാച്ചുസെറ്റ്സ് ഇൻസ്റ്റിറ്റൂട്ട് ഓഫ് ടെക്നോളജി , ഹാർവാർഡ് സർവകലാശാല , പ്രിൻസ്റ്റണിലെ ഇൻസ്റ്റിറ്റ്യൂട്ട് ഓഫ് അഡ്വാൻസ്ഡ് സ്റ്റഡീസ്, ബെൽജിയത്തിലെ സെന്റർ ഫോർ ഓപ്പറേഷൻസ് റിസർച്ച് ആന്റ് എക്കണോമെട്രിക്സ്, ലണ്ടൻ സ്കൂൾ ഓഫ് എക്കണോമിക്സ് എന്നിവിടങ്ങളിൽ വിസിറ്റിങ്ങ് പ്രൊഫസ്സർ ആയിരുന്നു അദ്ദേഹം.
ഇതു കൂടാതെ കൊൽക്കത്തയിലെ ഇന്ത്യൻ സ്റ്റാറ്റിസ്റ്റിക്കൽ ഇൻസ്റ്റിറ്റ്യൂട്ടിൽ വിസിറ്റിങ്ങ് സയന്റിസ്റ്റും ആയിരുന്നു അദ്ദേഹം.
കോർണൽ സർവകലാശാലയിൽ എക്കണോമിക്സ്, ഇന്റർനാഷ്ണൽ സ്റ്റഡീസ് എന്നീ വിഷയങ്ങളിൽ പ്രൊഫസ്സർ സ്ഥാനം വഹിക്കുന്ന ബസു, അവധിയിൽ പ്രവേശിച്ചാണ് കേന്ദ്ര ധനകാര്യ മന്ത്രാലയത്തിന്റെ മുഖ്യഉപദേഷ്ടാവായി സ്ഥാനമേറ്റത്.
ഈ പദവി വഹിക്കുമ്പോഴാണ് ലോക ബാങ്കിന്റെ ഉപാധ്യക്ഷ സ്ഥാനവും ചീഫ് എക്കണോമിസ്റ്റ് പദവിയും അദ്ദേഹത്തെ തേടിയെത്തിയത്.
എക്കണോമെട്രിക്സ് സൊസൈറ്റി ഫെല്ലോ ആയ കൗശിക് ബസു, ഡെവലപ്മെന്റ് എക്കണോമിക്സ്, ഗെയിം തിയറി , ഇൻഡസ്ട്രിയൽ ഓർഗനൈസേഷൻ, പൊളിറ്റിക്കൽ എക്കോണമി, എക്കണോമിക്സ് ഓഫ് ചൈൽഡ് ലേബർ എന്നീ വിഷയങ്ങളിൽ ഗവേഷണ പ്രബന്ധങ്ങൾ രചിച്ചിട്ടുണ്ട്.
ഗെയിം തിയറിയിലെ ട്രാവലേഴ്സ് ഡിലൈമ പ്രശ്നം രൂപകല്പന ചെയ്തതും 1994ൽ കൗശിക് ബസു ആണ്.
1992ൽ ഡൽഹി സ്കൂൾ ഓഫ് എക്കണോമിക്സിൽ സെന്റർ ഫോർ ഡവലപ്മെന്റ് എക്കണോമിക്സ് സ്ഥാപിച്ച അദ്ദേഹം 1996 വരെ അതിന്റെ എക്സിക്യൂട്ടീവ് ഡയറക്ടർ സ്ഥാനവും വഹിച്ചു.
ബിബിസി ന്യൂസ് ഓൺലൈൻ, ഹിന്ദുസ്ഥാൻ ടൈംസ്, ബിസിനസ്സ് സ്റ്റാൻഡേർഡ് എന്നീ പ്രസിദ്ധീകരണങ്ങളിൽ കോളമെഴുത്തുകാരനായ ബസു, എക്കണോമിക്സിൽ പല ഗ്രന്ഥങ്ങളും ക്രോസ്സിങ്ങ്സ് അറ്റ് ബനാറസ് ജംഗ്ഷൻ എന്ന പേരിൽ ഒരു നാടകവും രചിച്ചിട്ടുണ്ട്.
വരുമാനനികുതി വകുപ്പിന്റെയും ഉപദേഷ്ടാവായ ബസു, നികുതി സംബന്ധമായ സെമിനാറുകളിലും കോൺഫറൻസുകളിലും കേന്ദ്ര ധനമന്ത്രിയെ അനുഗമിക്കാറുണ്ട്.
അമർത്യ സെൻ സ്ഥാപിച്ച ഹ്യൂമൺ ഡെവലപ്മെന്റ് ആന്റ് കേപ്പബിലിറ്റി അസോസിയേഷന്റെ പ്രസിഡന്റ്, സോഷ്യൽ ചോയ്സ് ആന്റ് വെൽഫെയറിന്റെ എഡിറ്റർ, ജാപ്പനീസ് എക്കണോമിക് റിവ്യൂവിന്റെ അസോസിയേറ്റ് എഡിറ്റർ, ലോക ബാങ്ക് എക്കണോമിക് റിവ്യൂവിന്റെ എഡിറ്റർ ബോർഡ് അംഗം എന്നീ പദവികൾ കൗശിക് ബസു വഹിക്കുന്നു.
ഇന്ത്യയുടെ പൊതു നയരൂപീകരണങ്ങളിൽ ഉപയോഗിക്കുന്ന ആശയങ്ങളെ നിർവചിച്ച് വിവരിക്കുന്ന അർഥ്പീഡിയ എന്ന പോർട്ടലിന്റെ പുറകിലെ പ്രോത്സാഹനം കൗശിക് ബസുവിന്റേതാണ്.
ഇന്ത്യൻ എക്കണോമിക് സർവീസ് ഉദ്യോഗസ്ഥരാണ് അർഥ്പീഡിയ പരിപാലിക്കുന്നത്.
സുഡോക്കുവിന്റെ രണ്ടു പേർക്കു പങ്കെടുക്കാവുന്ന രൂപമായ ഡുയിഡോക്കു രൂപകല്പന ചെയ്തതും ബസുവാണ്.
പുരസ്കാരങ്ങളും അംഗീകാരങ്ങളും കോർ( CORE Archived 2012-02-21 at the Wayback Machine . ) ഫെല്ലോ, 1981-82 ദി നാഷ്ണൽ മഹലനോബിസ് മെഡൽ, 1989 യു.ജി.സി. പ്രഭവനന്ദ അവാർഡ് ഫോർ എക്കണോമിക്സ്, 1990 എക്കണോമെട്രിക് സൊസൈറ്റി ഫെല്ലോ, 1991 മുതൽ പദ്മഭൂഷൺ, ഭാരത സർക്കാർ, 2008 ഡി.ലിറ്റ് (എക്കണോമിക്സിനു നൽകിയ സംഭാവനകൾക്ക്), ലക്നൗ സർവകലാശാല, 2010 പ്രസിഡന്റ്, ഹ്യൂമൺ ഡെവലപ്മെന്റ് ആന്റ് കേപ്പബിലിറ്റീസ് അസോസിയേഷൻ വൈസ് പ്രസിഡന്റ്, ചീഫ് എക്കണോമിസ്റ്റ്, ലോക ബാങ്ക്, 2012 രചനകൾ ഗ്രന്ഥങ്ങൾ ഗ്രന്ഥം പ്രസാധകർ വർഷം റിവീൽഡ് പ്രിഫറൻസ് ഓഫ് ഗവണ്മെന്റ് കേംബ്രിഡ്ജ് യൂണിവേഴ്സിറ്റി പ്രസ്സ് 1980 ദി ലെസ്സ് ഡെവലപ്ഡ് എക്കോണമി: എ ക്രിട്ടിക് ഓഫ് കണ്ടംപററി തിയറി ബാസിൽ ബ്ലാക്ക്‌വെൽ 1984 അഗ്രേറിയൻ സ്ട്രക്ച്ചർ ആന്റ് എക്കണോമിക് ഡെവലപ്മെന്റ് ഹാർവുഡ് അക്കാദമിക് പബ്ലിഷേഴ്സ് 1990 എക്കണോമിക് ഗ്രാഫിറ്റി ഓക്സ്ഫോർഡ് യൂണിവേഴ്സിറ്റി പ്രസ്സ് 1991 ലെക്ചേഴ്സ് ഇൻ ഇൻഡസ്ട്രിയൽ ഓർഗനൈസേഷൻ തിയറി ബ്ലാക്ക്‌വെൽ പബ്ലിഷേഴ്സ് 1992 ഓഫ് പീപ്പിൾ, ഓഫ് പ്ലേസസ് ഓക്സ്ഫോർഡ് യൂണിവേഴ്സിറ്റി പ്രസ്സ് 1994 അനലിറ്റിക്കൽ ഡെവലപ്മെന്റ് എക്കണോമിക്സ് ദി എം.ഐ.ടി പ്രസ്സ് 1997 പ്രില്യൂഡ് ടു പൊളിറ്റിക്കൽ എക്കോണമി ഓക്സ്ഫോർഡ് യൂണിവേഴ്സിറ്റി പ്രസ്സ് 2000 കളക്റ്റഡ് പേപ്പേഴ്സ് ഇൻ തിയററ്റിക്കൽ എക്കണോമിക്സ്, വാല്യം 1 ഓക്സ്ഫോർഡ് യൂണിവേഴ്സിറ്റി പ്രസ്സ് 2005 കളക്റ്റഡ് പേപ്പേഴ്സ് ഇൻ തിയററ്റിക്കൽ എക്കണോമിക്സ്, വാല്യം 2 ഓക്സ്ഫോർഡ് യൂണിവേഴ്സിറ്റി പ്രസ്സ് 2005 ആൻ എക്കണോമിസ്റ്റ്സ് മിസല്ലനി ഓക്സ്ഫോർഡ് യൂണിവേഴ്സിറ്റി പ്രസ്സ് 2011 അവലംബം ↑ http://www.arts.cornell.edu/econ/kb40/ ↑ ↑ {{ cite journal }} : Unknown parameter | month= ignored ( help ) ↑ {{ cite journal }} : Unknown parameter | month= ignored ( help ) ↑ ↑ ↑ ↑ http://conclave.intoday.in/article/kaushik-basu-chief-economic-advisor-ministry-of-finance/3256/38.html ↑ http://www.arthapedia.in/index.php?title=Home_Page ↑ ↑ {{ cite web }} : | author= has generic name ( help ) പുറത്തേക്കുള്ള കണ്ണികൾ കൗശിക് ബസുവിന്റെ ട്വിറ്റർ ഫീഡുകൾ കൗശിക് ബസു - ജീവചരിത്രം Archived 2012-03-28 at the Wayback Machine .
ബിബിസി വേൾഡിലുള്ള കൗശിക് ബസുവിന്റെ ലേഖനങ്ങൾ
ആനി ലോവ്റി അലക്സാണ്ടർ
ആനി ലോറി അലക്സാണ്ടർ (ജീവിതകാലം: ജനുവരി 10, 1864 – ഒക്ടോബർ 15, 1929) ഒരു അമേരിക്കൻ ഭിഷഗ്വരയും അദ്ധ്യാപകയുമായിരുന്നു.
അമേരിക്കൻ ഐക്യനാടുകളുടെ ദക്ഷിണമേഖലയിൽ വൈദ്യശാസ്ത്ര ലൈസൻസ് ലഭിച്ച ആദ്യത്തെ വനിതാ ഡോക്ടറായിരുന്നു അവർ.
1864 ജനുവരി 10-ന് വടക്കൻ കരോലിനയിലെ മെക്ലെൻബർഗ് കൗണ്ടിയിലെ കൊർണേലിയസ് പട്ടണത്തിനടുത്താണ് ആനി ജനിച്ചത്.
ജോൺ ബ്രെവാർഡ് അലക്സാണ്ടറിന്റെയും ആൻ വാൾ ലോറിയുടെയും ആറ് മക്കളിൽ ഒരാളായിരുന്ന അവൾ, റവ.
ആനി ക്രെയ്ഗ്ഹെഡിന്റെയും റവ.
ഡേവിഡ് കാൾഡ്വെലിന്റെയും പിൻഗാമിയായിരുന്നു.
വൈദ്യശാസ്ത്രത്തിൽ പഠനം നടത്തുന്നതിൽ ഒരു ഡോക്റ്ററായിരുന്ന പിതാവ് പ്രചോദനം നൽകി.
അദ്ദേഹത്തിന്റെ ഒരു രോഗി സ്ത്രീയാതിനാലും ഡോക്റ്റർ പുരുഷനായതിനാലും ചികിത്സ നിഷേധിക്കുന്ന ചില സന്ദർഭങ്ങൾ ഉണ്ടായതോടെ രോഗി മരിക്കാനിടയായി.